Personeel by Hillsong in Kaapstad beroofHillsong-kerkgebou in Century City, Kaapstad (Foto: Google Maps) Die polisie in Kaapstad het Maandag bevestig ŉ gewapende roof het by die Hillsong-kerk in Century City plaasgevind. “Dit was nie ŉ gyselaarsituasie nie,” het sers. Noloyiso Rwexana, woordvoerder van die polisie, gesê. Gerugte het die ronde gedoen dat ŉ gyselaarsituasie hom by die kerk afspeel ná ŉ foto op sosiale media gedeel is van ŉ gewapende man op die dak van die gebou. “Twee persone, van wie een gewapen was, het die gebou betree en die werknemers van hul selfone beroof,” het Rwexana bygevoeg. Die voorval het omstreeks 11:00 plaasgevind. Niemand is beseer nie en ŉ veiligheidsbeampte kon ontsnap en het hulp ontbied. Die polisie se ondersoek duur voort. Niemand is nog in hegtenis geneem in verband met die rooftog nie. Business Robbery/Hostage Situation: Century City, Cape Town. Western Cape… Confirmed Hostage situation: Hillsong Church, Century City. pic.twitter.com/RparNsoHxe — Donovan Chetty (@DONNYZ12) October 29, 2018